钦定古今图书集成/明伦汇编/氏族典/第038卷 > 《廖用贤尚友录》 > 江敩
## 钦定古今图书集成/明伦汇编/氏族典/第038卷 > 《廖用贤尚友录》 > 江敩

按《南齐书江敩传》，“敩字叔文，济阳考城人。父恁，为太
子劭所杀。敩母，文帝女淮阳公主。幼以戚属召见孝
武，谓谢庄曰：‘此小儿方当为名器。少有美誉。桂阳王
休范临州，辟迎主簿，不就。尚孝武女临汝公主，拜驸
马都尉，除著作郎，太子舍人，丹阳丞。袁粲见敩，叹曰：
‘风流不坠，政在江郎’。迁安成王抚军记室，秘书丞，中
书郎，寻转安成王骠骑从事中郎’。”褚渊为卫军，重敩
为人，引为长史，加宁朔将军。顺帝立，随府转司空长
史，领临淮太守，转太尉从事中郎。齐台建，为吏部郎。
太祖即位，出为宁朔将军豫章内史，还除太子中庶
子，领骁骑将军。永明初仍为豫章王太尉谘议，领录
事，迁南郡王友竟陵王司徒司马，迁侍中，领本州中
正司徒左长史。五年迁五兵尚书。明年，出为辅国将
军东海太守，行南徐州事。七年徙为侍中，领骁骑将
军，寻转都官尚书，领骁骑将军。郁林即位，迁掌吏部。
隆昌元年为侍中，领国子祭酒。明帝即位，改领秘书
监，又改领晋安王师。建武二年卒，年四十四，赠散骑
常侍，谥曰“敬子。”